अमृतचन्द्रसूरि
आचार्य अमृतचंद्र संस्कृत वाङ्मय के असाधारण साहित्यकार एवं आचार्य कुन्दकुन्द की रचनाओं के सुप्रसिद्ध व्याख्याकार है। अध्यात्मरस में निमग्न आचार्य अमृतचंद्र रससिद्ध कवि होने के साथ-साथ मौलिक ग्रन्थों के प्रणेता तथा व्याकरण, न्याय, दर्शन आदि पर असाधारण अधिकार था। आचार्य कुन्दकुद ने जिस अध्यात्म एवं दर्शन का बीज बोया था, उसे अपने अनुपम व्यक्तित्व द्वारा पल्लवित, पुष्पित, फलित और विस्तृत करने का पूर्ण श्रेय आचार्य अमृतचन्द्र को ही है।